LIETUVOS RESPUBLIKOS APLINKOS MINISTRAS

Į S A K Y M A S

DĖL ORGANIZACINIO TVARKOMOJO STATYBOS TECHNINIO REGLAMENTO STR 1.05.03:1997 „STATINIŲ PROJEKTAVIMO SĄLYGŲ NUSTATYMO, STATINIŲ PROJEKTŲ DERINIMO IR JŲ TVIRTINIMO TVARKA“ DALINIO PAKEITIMO IR PAPILDYMO

1999 m. spalio 6 d. Nr. 318

Vilnius

Vadovaudamasis Lietuvos Respublikos aplinkos ministerijos nuostatų (Žin., 1998, Nr. 84-2353) 6.4 punktu:

1. Keičiu organizacinio tvarkomojo statybos techninio reglamento STR 1.05.03:1997 „Statinių projektavimo sąlygų nustatymo, statinių projektų derinimo ir jų tvirtinimo tvarka“ (Žin., 1997, Nr. 101-2559, Nr. 119- atitaisymai; 1998, Nr. 34-924):

1.1. 1.4 punktą ir išdėstau jį taip:

„1.4. Statinių, kurie Lietuvos Respublikos melioracijos įstatymo [26] yra priskirti prie melioracijos įrenginių ir kitų statinių (kurie nėra melioracijos įrenginiai), statomų melioruotoje ir nemelioruotoje kaimo žemėje, projektavimo sąlygų nustatymo, šių statinių projektų derinimo ir tvirtinimo tvarką nustato Aplinkos ministerija kartu su Žemės ūkio ministerija“;

1.2. 2 punktą ir išdėstau jį taip:

„2 NUORODOS

[1] Lietuvos Respublikos statybos įstatymas (Žin., 1996, Nr. 32-788; 1997, Nr. 65-1551).

[2] Lietuvos Respublikos teritorijų planavimo įstatymas (Žin., 1995, Nr. 107-2391; 1997, Nr. 65-1548, Nr. 96-2427).

[3] Nekilnojamųjų kultūros vertybių apsaugos įstatymas (Žin., 1995, Nr. 3-37; 1996, Nr. 14 -355).

[4] Lietuvos Respublikos planuojamos ūkinės veiklos poveikio aplinkai vertinimo įstatymas (Žin., 1996, Nr. 82-1965; 1997, Nr. 96-2428, Nr. 65-1553).

[5] Lietuvos Respublikos branduolinės energijos įstatymas (Žin., 1996, Nr. 119-2771; 1997, Nr. 59-1368, Nr. 66-1605, Nr. 112-2825; 1999, Nr. 65-2088).

[6] Lietuvos Respublikos saugomų teritorijų įstatymas (Žin., 1993, Nr. 63(48)-1188; 1995, Nr. 60-1502).

[7] Lietuvos Respublikos Vyriausybės 1997 05 29 nutarimas Nr. 525 „Dėl Lietuvos Respublikos statybos ir urbanistikos ministerijos nuostatų patvirtinimo“ (Žin., 1997, Nr. 49-1168; 1998, Nr. 84-2353).

[8] Lietuvos Respublikos Vyriausybės 1997 06 23 nutarimas Nr. 656 „Dėl Lietuvos Respublikos gyventojų apsirūpinimo gyvenamosiomis patalpomis įstatymo 3 straipsnio įgyvendinimo“ (Žin., 1997, Nr. 60-1419).

[9] Lietuvos Respublikos Vyriausybės 1997 05 12 nutarimas Nr. 456 „Dėl planuojamos ūkinės veiklos rūšių ir objektų, kuriems turi būti atliekamas poveikio aplinkai išsamus vertinimas, sąrašo patvirtinimo“ (Žin., 1997, Nr. 42-1033).

[10] Lietuvos Respublikos Vyriausybės 1997 03 17 nutarimas Nr. 233 „Dėl planuojamos ūkinės veiklos rūšių ir objektų, kuriems privaloma valstybinė poveikio aplinkai vertinimo ekspertizė, sąrašo patvirtinimo“ (Žin., 1997, Nr. 25-578).

[11] Lietuvos Respublikos Vyriausybės 1998 01 22 nutarimas Nr. 85 „Dėl nekilnojamojo turto registro nuostatų patvirtinimo“ (Žin., 1998, Nr. 9-219; 1999, Nr. 11-259).

[12] Organizacinis tvarkomasis statybos techninis reglamentas STR 1.01.01:1996 „Normatyvinių statybos techninių dokumentų sistema, jų rengimas ir tvirtinimas“ (Žin., 1996, Nr. 93-2197; 1999, Nr. 67-2169).

[13] Organizacinis tvarkomasis statybos techninis reglamentas STR 1.09.01:1996 „Statybos specialiųjų reikalavimų valstybinės priežiūros tvarka“ (Žin., 1996, Nr. 98-2250; 1997, Nr. 119-3125).

[14] Organizacinis tvarkomasis statybos techninis reglamentas STR 1.07.01:1999 „Leidimų statyti ir griauti statinius išdavimo tvarka“.

[15] Organizacinis tvarkomasis statybos techninis reglamentas STR 1.02.01:1996 „Specialistų, dirbančių teritorijų planavimo ir pagrindinėse statybos techninės veiklos srityse, atestavimas“ (Žin., 1996, Nr. 112-2560; 1999, Nr. 25-723, Nr. 37-1141).

[16] Organizacinis tvarkomasis statybos techninis reglamentas STR 1.02.02:1997 „Projekto vadovo ir projekto dalies vadovo veikla“ (Žin., 1997, Nr. 10-193).

[17] Organizacinis tvarkomasis statybos techninis reglamentas STR 1.06.01:1999 „Statinio projekto ir statinio ekspertizė“ (Žin., 1999, Nr. 67-2169, Nr. 69-2202).

[18] Organizacinis tvarkomasis statybos techninis reglamentas STR 1.05.01:1997 „Statinio projekto rengimo tvarka“ (Žin., 1997, Nr. 32-807, Nr. 114-2902).

[19] Organizacinis tvarkomasis statybos techninis reglamentas STR 1.05.02:1997 „Statinio projekto sudėtis“ (Žin., 1997, Nr. 41-1023, Nr. 114-2904).

[20] Organizacinis tvarkomasis statybos techninis reglamentas STR 1.11.01:1996 „Statinių priėmimo naudoti tvarka“ (Žin., 1996, Nr. 88-2086; 1997, Nr. 119-3125; 1998, Nr. 41-1138).

[21] Organizacinis tvarkomasis statybos techninis reglamentas STR 1.01.02:1997 „Statinio statybos ir priežiūros darbų rūšys“ (Žin., 1997, Nr. 31-778).

[22] Detaliųjų planų taisyklės (Žin., 1996, Nr. 119-2806).

[23] Teritorijų planavimo dokumentų sprendinių pasekmių ir planuojamos ūkinės veiklos poveikio aplinkai vertinimo ataskaitų nagrinėjimo Aplinkos apsaugos ministerijoje (jos tarnybose) tvarka (Žin., 1997, Nr. 88-2226).

[24] Lietuvos Respublikos laisvųjų ekonominių zonų pagrindų įstatymas (Žin., 1995, Nr. 59-1462; 1996, Nr. 35-871; 1997, Nr. 65-1547; 1999, Nr. 39-1202).

[25] Lietuvos Respublikos civilinis kodeksas.

[26] Lietuvos Respublikos melioracijos įstatymas (Žin., 1993, Nr. 71-1326; 1995, Nr. 53-1298; 1997, Nr. 59-1362, Nr. 65-1543).

[27] Lietuvos Respublikos aplinkos ministro 1999 05 26 įsakymas Nr. 157 „Dėl leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo“ (Žin., 1999, Nr. 48-1553)“;

1.3. 4.2.1 punktą, įrašydamas antrojoje pastraipoje vietoj žodžių „Aplinkos apsaugos ministerija“ žodžius „Aplinkos ministerija“;

1.4. 4.4.2 punktą, įrašydamas antrojoje pastraipoje vietoj žodžių „Aplinkos apsaugos ministerijos“ žodžius „Aplinkos ministerijos“;

1.5. 4.7 punktą ir papildau jį nauju 5 papunkčiu, išdėstydamas jį taip:

„5) Laisvosios ekonominės zonos valdymo bendrovės atstovas ir Muitinės departamento prie Lietuvos Respublikos finansų ministerijos atstovas [24], kai derinami statinių, statomų laisvojoje ekonominėje zonoje, projektai“;

1.6. 4.9 punktą, įrašydamas pirmojoje pastraipoje vietoj žodžių „Aplinkos apsaugos ministerija“ žodžius „Aplinkos ministerija“;

1.7. punktus, po 4.10.2 punkto įrašydamas 4.10.3 punktą ir jį išdėstydamas taip:

„4.10.3. kai derinami hidrotechnikos statinių projektai, taip pat tikrinama, ar statytojas (užsakovas) nustatytąja tvarka [27] yra gavęs Aplinkos ministerijos Hidrografinio tinklo tarnybos leidimą naudoti paviršinio vandens telkinius hidrotechnikos statinių reikmėms“;

1.8. 4.11.2 punktą, įrašydamas vietoj žodžių „Statybos ir urbanistikos ministerija“ žodžius „Aplinkos ministerija“;

1.9. punktus, po 6.2 punkto įrašydamas 6.3 punktą ir jį išdėstydamas taip:

„6.3. specialiąsias projektavimo sąlygas statinių, statomų laisvosiose ekonominėse zonose, be 6.1 punkte nurodytų institucijų, taip pat nustato Muitinės departamentas prie Lietuvos Respublikos finansų ministerijos“;

1.10. 7.5 punktą, išdėstydamas jį taip:

„Savivaldybės padalinys privalo supažindinti trečiuosius asmenis (fizinius ir juridinius) su techninėmis sąlygomis, kurios susijusios su jų interesais“;

1.11. punktus, po 7.1.6 punkto įrašydamas 7., 1.7 ir 7.1.8 punktus ir išdėstydamas juos taip:

„7. kai gyvenamosios patalpos daugiabučiuose (trijų ir daugiau butų) gyvenamuosiuose namuose pertvarkomos, kad jas būtų galima naudoti prekybos, visuomeninio maitinimo, teisėsaugos tarnybų, ryšių, medicinos, spaudos platinimo, buitinių paslaugų teikimo ir kitoms negamybinėms reikmėms.

Šiuo atveju projektavimo sąlygos išduodamos tik po to, kai pertvarkomų patalpų savininkas pateikia savivaldybės padaliniui dokumentus, nurodytus Lietuvos Respublikos apsirūpinimo gyvenamosiomis patalpomis įstatyme [8].

Keičiant šiame punkte nurodytų negyvenamųjų patalpų paskirtį (ar veiklos pobūdį), jei dėl to pabloginamos daugiabučio namo, gyventojų sąlygos (palyginti su tomis, kurios buvo įrengus negyvenamąsias patalpas), privaloma iš naujo atlikti šio punkto pirmojoje pastraipoje nustatytas procedūras;

1.7. kai daugiabučio gyvenamojo namo buto savininkas (bendrosios dalinės nuosavybės dalyvis) nori įrengti savo reikmėms gyvenamąsias ar kitas patalpas bendrosios dalinės nuosavybės teise priklausančiose visiems namo gyventojams patalpose.

Šiuo atveju projektavimo sąlygos išduodamos tik po to, kai tos patalpos atidalijamos iš bendro turto Lietuvos Respublikos civilinio kodekso [25] nustatyta tvarka ir savivaldybės padaliniui pateikti to atidalijimo dokumentai“;

1.12. 12.2 punktą, įrašydamas vietoj žodžių „Aplinkos apsaugos ministerija“ žodžius „Aplinkos ministerija“;

1.13. 12.3.1, 12.4, 12.8, 12.9 punktus, įrašydamas vietoj žodžių „projektavimo taryba“ žodžius „projektų derinimo taryba“;

1.14. 16 punktą ir išdėstau jį taip:

„16. PLANUOJAMOS ŪKINĖS VEIKLOS POVEIKIO APLINKAI IŠSAMAUS VERTINIMO PROGRAMOS, ATASKAITOS IR TECHNINIO PROJEKTO DERINIMAS

16.1. Planuojamos ūkinės veiklos poveikio aplinkai išsamus vertinimas atliekamas tų ūkinės veiklos rūšių ir objektų, kurie išvardyti Lietuvos Respublikos Vyriausybės patvirtintame sąraše [9], [10].

16.2. Planuojamos ūkinės veiklos poveikio aplinkai išsamaus vertinimo programa bei ataskaita rengiama ir derinama nustatytąja tvarka[23].

16.3. Planuojamos ūkinės veiklos techninį projektą, kuriame numatytos aplinkosauginės priemonės pagal poveikio aplinkai išsamaus vertinimo ataskaitą, projektuotojas pateikia savivaldybės padaliniui.

Savivaldybės padalinys techninį projektą (su poveikio aplinkai išsamaus vertinimo programa ir ataskaita, kurios suderintos nustatytąja tvarka) pateikia Aplinkos ministerijai arba jos tarnyboms.

Aplinkos ministerija (jos tarnybos) per 5 darbo dienas (gavusi techninį projektą iš savivaldybės padalinio) privalo patikrinti, ar visos aplinkosauginės priemonės, numatytos poveikio aplinkai išsamaus vertinimo ataskaitoje, yra nurodytos techniniame projekte, parengti derinimo išvadas ir raštu apie tai pranešti savivaldybės padaliniui, statytojui (užsakovui) ir projektuotojui“.

2. Išbraukiu 12.12 punktą.

3. Aplinkos ministerijos informacijos kompiuterinėje sistemoje vadovautis reikšminiais žodžiais: „reglamentas“, „statyba“.

APLINKOS MINISTRAS	DANIUS LYGIS